**Απόσπασμα Πρακτικού Συνεδριάσεως της Επιτροπής Ελέγχου της 09.06.2021**

**της** «**ΠΛΑΙΣΙΟ COMPUTERS ΑΝΩΝΥΜΗ ΕΜΠΟΡΙΚΗ ΚΑΙ**

**ΒΙΟΜΗΧΑΝΙΚΗ ΕΤΑΙΡΕΙΑ ΗΛΕΚΤΡΟΝΙΚΩΝ ΥΠΟΛΟΓΙΣΤΩΝ**

**ΚΑΙ ΕΙΔΩΝ ΒΙΒΛΙΟΧΑΡΤΟΠΩΛΕΙΟΥ**»

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Σήμερα την 9η Ιουνίου 2021 ημέρα της εβδομάδος Τετάρτη και ώρα 15:00 συνήλθαν στη Μαγούλα Αττικής και στα γραφεία της έδρας της Ανώνυμης Εταιρείας με την επωνυμία «ΠΛΑΙΣΙΟ COMPUTΕRS ΑΝΩΝΥΜΗ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ ΕΤΑΙΡΕΙΑ ΗΛΕΚΤΡΟΝΙΚΩΝ ΥΠΟΛΟΓΙΣΤΩΝ ΚΑΙ ΕΙΔΩΝ ΒΙΒΛΙΟΧΑΡΤΟΠΩΛΕΙΟΥ» και το διακριτικό τίτλο «ΠΛΑΙΣΙΟ COMPUTΕRS Α.Ε.Β.Ε.», τα μέλη της Επιτροπής Ελέγχου (Audit Committee), τα οποία εξελέγησαν-ορίσθηκαν από το Διοικητικό Συμβούλιο της Εταιρείας σε συνέχεια της παρασχεθείσας από την ετήσια Τακτική Γενική Συνέλευση των μετόχων της Εταιρείας της 8ης Ιουνίου 2021 σχετικής εξουσιοδότησης, στην πρώτη μετά την εκλογή τους συνεδρίαση, με μοναδικό θέμα ημερησίας διατάξεως το ακόλουθο:

**ΘΕΜΑ ΜΟΝΟ: Εκλογή Προέδρου της Επιτροπής Ελέγχου (Audit Committee) της Εταιρείας, σύμφωνα με τις διατάξεις του άρθρου 44 του ν. 4449/2017, και συγκρότηση αυτής σε σώμα.**

Κατά τη συνεδρίαση παρέστησαν άπαντα τα μέλη της νέας Επιτροπής Ελέγχου της Εταιρείας, ήτοι:

**1.** Αλέξιος Πιλάβιος του Ανδρέα,κάτοικος [●] Αττικής, οδός [●] αριθ. [●], κάτοχος του με αριθμό [●] Α.Δ.Τ., εκδοθέντος την [●] από το Τ.Α. [●], με Α.Φ.Μ. [●], Δ.Ο.Υ. [●], **Ανεξάρτητο Mη Εκτελεστικό Μέλος του Διοικητικού Συμβουλίου,**

**2.** Κωνσταντίνος Μητρόπουλος του Σωτηρίου, κάτοικος [●] Αττικής, οδός [●] αριθ. [●], κάτοχος του με αριθμό [●] Α.Δ.Τ., εκδοθέντος την [●] από το Τ.Α. [●], με Α.Φ.Μ. [●], Δ.Ο.Υ. [●], **Ανεξάρτητο Mη Εκτελεστικό Μέλος του Διοικητικού Συμβουλίου και**

**3.** Απόστολος Ταμβακάκης του Σταύρου, κάτοικος [●] Αττικής, οδός [●] αριθ. [●], κάτοχος του με αριθμό [●] Α.Δ.Τ, εκδοθέντος την [●] από το Τ.Α. [●], με Α.Φ.Μ. [●], Δ.Ο.Υ. [●], **Ανεξάρτητο Μη Εκτελεστικό Μέλος του Διοικητικού Συμβουλίου.**

Αφού διαπιστώθηκε ότι στην παρούσα συνεδρίαση παρίσταται το σύνολο των μελών της Επιτροπής Ελέγχου, τα οποία εξελέγησαν-ορίσθηκαν από το Διοικητικό Συμβούλιο της Εταιρείας σε συνέχεια της χορηγηθείσας από την ετήσια Τακτική Γενική Συνέλευση των μετόχων της Εταιρείας της 8ης Ιουνίου 2021 σχετικής εξουσιοδότησης, και κανένα εξ αυτών δεν αντιλέγει στην πραγματοποίηση της συνεδριάσεως και στη λήψη αποφάσεως επί του μοναδικού θέματος της ημερησίας διατάξεως, ο εκ των μελών της Επιτροπής κ. Αλέξιος Πιλάβιος, αφού έλαβε το λόγο, αναφέρθηκε αμέσως στο μοναδικό θέμα της ημερησίας διατάξεως.

Ειδικότερα και επί του μοναδικού θέματος της ημερησίας διατάξεως ο κ. Αλέξιος Πιλάβιος υπενθύμισε προς τα λοιπά παριστάμενα μέλη ότι η Επιτροπή Ελέγχου της Εταιρείας επί σκοπώ πλήρους συμμορφώσεως με τις διατάξεις αφενός μεν του άρθρου 44 παρ. 1 περ. ε΄ του ν. 4449/2017 (ΦΕΚ Α΄ 7/24.01.2017), όπως ισχύει μετά την τροποποίησή του από το άρθρο 74 παρ. 4 του ν. 4706/2020 (ΦΕΚ Α΄ 136/17.07.2020), αφετέρου δε της με αριθμό πρωτοκόλλου 1508/17.07.2080 Εγκυκλίου της Διεύθυνσης Εισηγμένων Εταιρειών της Επιτροπής Κεφαλαιαγοράς, οφείλει να προβεί στην εκλογή Προέδρου μεταξύ των μελών της, ο οποίος πρέπει να είναι ανεξάρτητος από την ελεγχόμενη οντότητα.

Μετά από την ως άνω εισαγωγή και αφού ακολούθησε συζήτηση μεταξύ του συνόλου των μελών της Επιτροπής Ελέγχου, κατά τη διάρκεια της οποίας διαπιστώθηκε τόσο η αναγκαιότητα όσο και η σκοπιμότητα της προτεινόμενης ενέργειας, ήτοι της εκλογής Προέδρου της Επιτροπής Ελέγχου, για την διασφάλιση της αποτελεσματικής και απρόσκοπτης λειτουργίας αυτής και την προσήκουσα συμμόρφωση με τις ρυθμίσεις και επιταγές του υφιστάμενου νομοθετικού πλαισίου, τα μέλη της Επιτροπής Ελέγχου **ομόφωνα και παμψηφείεκλέγουν ως Πρόεδρο αυτής τον κ. Αλέξιο Πιλάβιο του Ανδρέα, Ανεξάρτητο Mη Εκτελεστικό Μέλος του Διοικητικού Συμβουλίου.**

Κατόπιν τούτων η Επιτροπή Ελέγχου συγκροτείται σε σώμα ως ακολούθως:

1) Αλέξιος Πιλάβιος του Ανδρέα, Ανεξάρτητο Mη Εκτελεστικό Μέλος του Διοικητικού Συμβουλίου, Πρόεδρος της Επιτροπής Ελέγχου.

2) Κωνσταντίνος Μητρόπουλος του Σωτηρίου, Ανεξάρτητο Mη Εκτελεστικό Μέλος του Διοικητικού Συμβουλίου, Μέλος της Επιτροπής Ελέγχου.

3) Απόστολος Ταμβακάκης του Σταύρου, Ανεξάρτητο Mη Εκτελεστικό Μέλος του Διοικητικού Συμβουλίου, Μέλος της Επιτροπής Ελέγχου.

Υπενθυμίζεται, τέλος, ότι η θητεία της Επιτροπής Ελέγχου συμπίπτει με τη θητεία του εκλεγέντος από την ετήσια Τακτική Γενική Συνέλευση των μετόχων της 8ης Ιουνίου 2021 Διοικητικού Συμβουλίου, ήτοι είναι πενταετής, αρχίζει από την εκλογή της και λήγει την 8η Ιουνίου 2026, παρατεινόμενη μέχρι τη λήξη της προθεσμίας εντός της οποίας πρέπει να συνέλθει η αμέσως επόμενη Τακτική Γενική Συνέλευση, σε καμία περίπτωση ωστόσο δεν δύναται να υπερβεί την εξαετία.

Κατόπιν τούτων και μη υπάρχοντος άλλου θέματος προς συζήτηση λύθηκε η συνεδρίαση της Επιτροπής Ελέγχου, συντάχθηκε δε το παρόν και υπογράφηκε νόμιμα και όπως ακολουθεί:

|  |  |  |
| --- | --- | --- |
| **Ο ΠΡΟΕΔΡΟΣ** | **ΤΟ ΜΕΛΟΣ** | **ΤΟ ΜΕΛΟΣ** |

|  |  |  |
| --- | --- | --- |
| Αλέξιος  Πιλάβιος | Κωνσταντίνος Μητρόπουλος | Απόστολος  Ταμβακάκης |

Ακριβές απόσπασμα από το Βιβλίο Πρακτικών Συνεδριάσεων

της Επιτροπής Ελέγχου της Ανώνυμης Εταιρείας «ΠΛΑΙΣΙΟ COMPUTERS

ΑΝΩΝΥΜΗ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ ΕΤΑΙΡΕΙΑ ΗΛΕΚΤΡΟΝΙΚΩΝ

ΥΠΟΛΟΓΙΣΤΩΝ ΚΑΙ ΕΙΔΩΝ ΧΑΡΤΟΒΙΒΛΙΟΠΩΛΕΙΟΥ»

Μαγούλα, 9 Ιουνίου 2021

Ο Πρόεδρος της Επιτροπής Ελέγχου